**HEA EESKUJU**

**NAATAN HOLLMAN**

Georg Otsa nimeline Tallinn Muusikakool

Naatan oli Viimsi kooli õpilane kuni 2018. aasta kevadeni, kui ta lõpetas gümnaasiumi. Kuid ta on kindlasti väärt tunnustust, sest Viimsi kooli jõudis ta esindada väga mitmetel üritustel ja võistlustel, samaaegselt tegeles peale kooli aktiivselt ka muusikaga. Naatan õppis paralleelselt üldhariduskooliga Georg Otsa nimelises Tallinna Muusikakoolis klassikalist trompetit ja klaverit, hetkel on tal seal käsil viimane õppeaasta.

Tema haaret iseloomustab see, et nii mitmedki Viimsi kooli klassijuhatajad palusid Naatanil kevadel ka teistele õpilastele rääkida, kuidas teha ja jõuda palju, kuidas seada endale eesmärke ja neid täita, kuidas luua endale ajagraafik + tegevusplaan ja sellest kinni hoida ning ise ennast motiveerida. Naatan on olnud õpilane keskkoolis, kes on alati 120% kohal - nii füüsiliselt kui ka vaimselt. Ta osaleb tundides ja tegevustes päriselt! Õpetajana tunned tema oleku kaudu alati ennast väärika ja vajalikuna.

Naatan esines mitmetel Viimsi kooli aktustel, õpilasesinduse üritustel (nt Luuleõhtu, kus ta esitas oma loomingut) ja ka Harjumaa heategevuslikul ballil. Ta korraldas 2017. aasta õpetajate päeva kontserdi. Naatani eestvedamisel korraldati 2016. aasta oktoobris VKK 35. lennu poolt projekt, mille käigus koguti iga kooli õpetaja kohta iseloomustusi, koostati tänukirjad ning tänati õpetajaid selle töö eest, mida nad on teinud.

Lisaks osales ta ka Viimsi Kooli noortekoori töös, esines erinevatel kontsertidel ning esindas Viimsit 2017. a suvel toimunud noorte laulu- ja tantsupeol. Naatan käis mitmetel olümpiaadidel ja võistlustel kooli esindamas (nt matemaatika, bioloogia, geograafia). Üleriigilisel geograafia veebiviktoriinil saavutas ta 3.-4. koha. Bioloogiaolümpiaadil (2017. a) saavutas piirkonnavoorus oma vanuseastmes I koha. Geograafiaolümpiaadil võitis piirkonnavoorus oma vanuseastmes II koha. Samuti sai eripreemia 2017. a koolisiseses etluskonkursil.

Naatani uurimistöö radoonist ning selle mõjust tervisele saadeti ülemaailmsele IAEA (Rahvusvahelise Aatomienergia Agentuuri) konkursile. Lisaks osales Naatan kaks aastat kooli kõnevõistlusel, esitades sellel aastal kõne ka Vabariigi Presidendi Kantselei korraldatud EV100 aastapäevale pühendatud kõnekonkursile “Kirjuta Eestile”. Lisaks osales ta ka vabariiklikul kõnevõistlusel “Ükskord me võidame niikuinii”. Peale kõne pidamise oskuse on ta kirjutanud ka mitmeid luuletusi, osalenud nendega omaloomingukonkurssidel ning esitanud neid õpilasesinduse poolt korraldatavatel luuleõhtutel. Naatan tegeleb ka fotograafiaga. Tema pilt on avaldatud näiteks kindlustusfirma If 2018. aasta kalendris. Samuti avas ta Viimsi Kooli raamatukogus EV100 juubeli puhul looduspiltide näituse, pealkirjaga “Loodus - Eesti Vabariigi raudvara”, mis läks ringlema lähikonna raamatukogudesse. Ta osales oma fotoga ka Eesti Füüsikaüliõpilaste Seltsi fotokonkurssil “Füüsika ilu” ning saavutas seal 2.-3. koha.

Lisaks sellele kõigele on ta ka ühiskondlikult väga aktiivne. Ta oli üks Uue Generatsiooni grupi loojatest Viimsis, mis tegeleb positiivsema koolikeskkonna loomisega. Naatani algatusel toimus ka 2018. a veebruaris tervet Viimsi kooli hõlmav sõbrapäeva üritus, mille eesmärk oli öelda rohkem üksteisele häid sõnu, väärtustada oma sõpru ja muuta õpilasi rohkem avatumaks. Naatan on olnud õpilane koolis ja elus, kes on alati 120% kohal - nii füüsiliselt kui ka vaimselt. Ta osaleb tundides ja tegevustes päriselt! Õpetajana tunned tema oleku kaudu alati ennast väärika ja vajalikuna.

Naatan mängib klassikalist trompetit ja klaverit, tegeleb aktiivselt fotograafiaga - pildistab, korraldab näituseid ja hoolitseb ka kogukonna noorte hingehariduse eest, olles Viimsis üks Uue Generatsiooni eestvedajaks, samuti on ta tegus Metodisti kirikus.

Oma optimismi ja pealehakkamisega kaasab kaaskondseid ning nakatab neid positiivse teotahtega - ei eksisteeri tahet alla anda ega öelda, ei jaksa, ei viitsi, ei taha - Viimsi koolis õppides oli ta kõndiv eeskuju - kes tahab, saab alati hakkama! Viimsi koolis jäi Naatani nimi kooli auraamatuse ja Viimsi valla poolt tunnustati Naatanit Viimsi vaalapojaga.

HEA EESKUJU ESITAS

Ingrid Rõigas